UPUTSTVO ZA OBAVLJANJE PREGLEDA MAGNETNOM REZONANCOM MR,urografija za decu koja se pregledaju bez anestezije

1.   Neophodan je uput za bolničko lečenje iz doma zdravlja. Ukoliko je osiguranik iz unutrašnjosti ili države sa kojom naš fond za zdravstvenu zaštitu ima  sklopljen sporazum potreban je  uput overen  od strane njihovog zdravstvenog fonda  ( komisije).
2.   U 07 časova ili u 12 časova  na dan pregleda obavezno prijavljivanje na šalter pedijatrije ili hirurgije  (u zavisnosti koji specijalista  šalje na pregled), ukoliko ordinirajući lekar ne odredi drugačije. 
3.   Posle završene procedure otvaranja i zavođenja istorije bolesti se roditelj/ staratelj sa detetom do 08 časova ili 14 časova javlja na rentgen odeljenje. Rentgen tehničar uzima istoriju bolesti, proverava da li je pacijent zakazan i da li je doneo potrebne nalaze od lekara koji ga je uputio na odredjeni pregled, kao i snimke prethodnog  pregleda, ako su rađeni, zbog poređenja sa sadašnjim. Za decu koja boluju od hroničnih bolesti, poneti kompletnu dokumentaciju o istoj.
4.  Deca koja treba da se pregledaju na magnetnoj rezonanci  a  imaju ugradjene bilo kakve implantate ili proteze u telu, od lekara koji ih je ugradio moraju imati potvrdu da li su materijali kompatibilni sa magnetnim poljem.
5. Kontraindikacija za roditelja/ staratelja deteta koji hoće da prisustvuje pregledu je trudnoća i da ima ugradjene bilo kakve implantate u telu ( nekompatibilne sa magnetnim poljem).
6.  Za pregled magnetna urografija, za dete moraju se doneti  analize ne starije od 7 dana i to iz krvi ( urea i kreatinin).Ukoliko su rezultati  u redu, detetu  će na odeljenju biti plasirana roze ili plava braunila jer se u toku pregleda daje kontrastno sredstvo putem pumpe.
7.  Nalaz roditelj/staratelj  podiže na odelenju preko kog je otvarao istoriju bolesti.

